Το ***Βαλκανιζατέρ*** είναι ελληνική ταινία δρόμου του 1997 σε σκηνοθεσία και σενάριο του Σωτήρη Γκορίτσα. Βασίζεται στο βιβλίο του Σάκη Τότλη *Ο συνδυασμός Έδεσσα-Ζυρίχη*. Στην ταινία πρωταγωνιστούν οι ηθοποιοί Στέλιος Μάινας, Γεράσιμος Σκιαδαρέσης και Γιώτα Φέστα. Η μουσική της ταινίας είναι του Νίκου Πορτοκάλογλου.

Πλοκή
-----

Δύο φτωχοί φίλοι, ο Φώτης κι ο Σταύρος σε ένα χωριό της Έδεσσας, ακούν από έναν Έλληνα μετανάστη της Γερμανίας ότι διαρκώς υποτιμώμενο βουλγαρικό λέβα ανταλλάσσεται με δολάρια σε εξαιρετικά καλές τιμές στην μαύρη αγορά της Σόφιας, καταστρώνουν ένα σχέδιο για να πλουτίσουν. Σχεδιάζουν να υπεξαιρέσουν για μία εβδομάδα το ταμείο του αφεντικού της γυναίκας του Σταύρου, και να μετατρέψουν τις δραχμές σε δολάρια. Στη συνέχεια να πάνε στη Σόφια και να ανταλλάξουν τα δολάρια με λέβα και μετά να φτάσουν μέχρι την Ελβετία για να ξαναμετατρέψουν νομίμως τα λέβα σε δολάρια. Και στο τέλος να γυρίσουν στην Ελλάδα, επιστρέφοντας στο ταμείο και τα χρήματα που είχαν υπεξαιρέσει. 

Ξεκινούν με ένα σαράβαλο αυτοκίνητο για τη Σόφια και στην πορεία βρίσκονται με χαλασμένο αυτοκίνητο να ψάχνουν ανταλλακτικά, βρίσκουν κοινά μεταξύ Ελλήνων και Βουλγάρων, ανταλλάσσουν δολάρια με λέβα σε μαύρες αγορές της Βουλγαρίας, ληστεύονται από αστυνομικούς, και όταν έχουν αλλάξει τα δολάρια συνεχίζουν τον ταξίδι για την Ελβετία. Στην Αυστρία συγκρούονται και καταστρέφεται το αυτοκίνητο, αλλά τους προσφέρονται δωρεάν ανταλλακτικά και φιλοξενούνται σε ένα ξενοδοχείο μαζί με ένα γκρουπ Γερμανών τουριστών τους οποίους εντυπωσιάζουν. Φτάνοντας στη Ζυρίχη, στην τράπεζα διαπιστώνουν ότι οι πληροφορίες τους ήταν λάθος σε ότι αφορά την ισοτιμία και δεν θα κέρδιζαν τίποτε. Σε μια στιγμή απόγνωσης ο Φώτης αποφασίζει να αλλάξουν τα λέβα με λίρες. Επιστρέφουν στο χωριό όπου περιμένουν ότι θα πιθανά θα πάνε φυλακή για την υπεξαίρεση. Η γυναίκα του Σταύρου εξηγεί στο αφεντικό της τι έγινε και του δίνει τις λίρες. Σε εκείνον άρεσε η έκβαση καθώς τα λεφτά ήταν ούτως ή άλλως «μαύρα» οπότε δεν θα μπορούσε να δηλώσει την κλοπή αλλά και θα ήθελε να μετατρέψει και άλλα σε λίρες πληρώνοντας τον Φώτη και τον Στέλιο να κάνουν το ίδιο και στο μέλλον, οπότε όλα λήγουν καλώς.

Συντελεστές
-----------

Σκηνοθεσία
Σωτήρης Γκορίτσας
Σενάριο
Σωτήρης Γκορίτσας
Ηθοποιοί
Γιώτα Φέστα
Γεράσιμος Σκιαδαρέσης
Στέλιος Μάινας
Διεύθυνση Φωτογραφίας
Σταμάτης Γιαννούλης
Μοντάζ
Τάκης Κουμουνδούρος
Μουσική
Νίκος Πορτοκάλογλου
Ήχος
Νίκος Παπαδημητρίου
Παραγωγός
Διονύσης Σαμιώτης

Υποδοχή και κριτικές
--------------------

Η ταινία ήταν υποψήφια για το Διεθνές Κινηματογραφικό Φεστιβάλ του Τόκιο το 1997.

Παραπομπές
----------

1. ↑  (Αγγλικά) *Internet Movie Database*. tt0146458.
2. ↑  ΕΡΤ, Γραφείο Τύπου (17 Μαΐου 2016). «Νέος ελληνικός κινηματογράφος: «Βαλκανιζατέρ» στην ΕΡΤ2». *ert.gr*. Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 16 Μαΐου 2019.
3. ↑  «Δηλώνω «χωρίς αμορτισέρ» και αμετανόητα «ύποπτος»». *Η Εφημερίδα των Συντακτών*. Ανακτήθηκε στις 16 Μαΐου 2019.
4. ↑  «Tokyo International Film Festival (1997)». *IMDb*. Ανακτήθηκε στις 17 Απριλίου 2021.

Εξωτερικοί σύνδεσμοι
--------------------

* *Βαλκανιζατέρ*   στην IMDb
* *Βαλκανιζατέρ* στο πρώην *Cine.gr* (αρχειοθετημένο στο Wayback Machine)
* *Βαλκανιζατέρ* στο AllMovie
* *Βαλκανιζατέρ* στο AlloCine